Amerika Domo

Amerika Domo (germane: Amerika-Haus aŭ Amerikahaus;  angle: America House) estis kultura ejaro sub la ŝirmado de Informa Agentejo de Usono; tiajn domojn oni fondis en la 1950-a jaroj. Ili sukcese alproksimigis germanojn kaj aŭstrojn al la historio de usonanoj, iliaj tradicioj, kondutoj kaj moroj. Ĉio tia servu ankaŭ al maturigo de demokratia pensado kaj orientiĝhelpo post la socia fiasko dum la nacisocialisma diktaturo."Die Entwicklung des Amerika-Hauses" - ĉe: Amerikahaus.de

En la kuro de la tempo la ofertoj pligrandiĝis tiel ke, krom kutimaj bibliotekoj, disponis ankaŭ spaco por ekspozicioj, literaturaj diskutoj (lecture discussions) kaj similaj aferoj. Ŝatata estis ankaŭ konsultado pri eblaj interŝanĝprojektoj por lernejajnoj. Ĉi institucio ege gravis ene de la agadoj de usona publika-populara diplomatio.

Sed dum la 1960-a jaroj tiaj domoj ofte iĝis lokoj de manifestacioj kontraŭ la Vjetnama milito kio necesigis protekton fare de policistoj. Tio eĉ pli akriĝis dum la Iraka milito.

En septembro 2007 estis fermita la lasta de iam 57 en tuta Germanujo. Ofte eblis daŭrigi poramerikan laboradon sub alia formo, ekz. en societa agado. La domo en Freiburg portas la nomon de la germana ribelulo kaj usona ministro Carl Schurz.
 Amerikaj Domoj
Germanuje
En la sekvaj germanaj urboj troviĝis ili (asterisko indikas - almenaŭ - similan uzon de la ejoj ĝis hodiaŭ): Aichach, Augsburg, Bad Kissingen, Bamberg, Berlino, Bielefeld, Bremeno, Bremerhaven, Büdingen, Coburg, *Darmstadt, Erlangen, *Essen, Frankfurto ĉe Majno, *Freiburg, Gießen, Hanovro, *Heidelberg, Hamburgo, Hof (Saale), Ingolstadt, Kaiserslautern, Karlsruhe, Kaselo, Kempten, Kilo, Koblenz, Kolonjo, Lepsiko, Mannheim, Marburg, Munkeno, *Nurenbergo, Regensburgo, *Saarbrücken, Schweinfurt, *Stutgarto, Sulzbach-Rosenberg, *Tübingen, Ulm, Wiesbaden, Würzburg.

 Aŭstruje 
Sekvas listo de aŭstrujaj ekvivalentoj: Gmunden, Graz, Innsbruck, Hallein, Klagenfurt, Linz, Ried im Innkreis, Salcburgo, Steyr, *Vieno, Wels, Zell am See.

 Literaturo 
 Gabriele G.E. Paulix: Das Amerika-Haus als Bauaufgabe der Nachkriegszeit in der Bundesrepublik Deutschland. Peter Lang Verlag, Frankfurt am Main, 2012.
 Eksteraj ligiloj 

Reinhild Kreis: "Amerikahäuser" - ĉe: Historisches Lexikon Bayerns

 Notoj 

Kategorio:Kulturo de Usono
kategorio:Domoj en Germanio
kategorio:Konstruaĵoj en Aŭstrio
kategorio:Kulturcentroj (domoj)
kategorio:Malvarma milito en Germanio